
Mellékletek: SACSE kérelme
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. április 14-én tartandó munkaterv szerinti ülésére

9. napirendhez

Tárgy: A Sülysápi Amatőrcsillagász Egyesület kezességvállalás iránti kérelme 
Tisztelt Képviselő-testület!

Fodor Antal, a Sülysáp Amatőrcsillagász Egyesület vezetője kérelemmel fordult az Önkormányzathoz, melyben előadta, hogy Leader-pályázaton 100 %-os támogatást nyertek a „Túra a Naprendszerben” c. projektjük megvalósításához. Miután a pályázat utófinanszírozású, a megvalósításhoz hitelre van szükségük, aminek felvételéhez az Egyesületnek nincs fedezete. Ennek pótlására kérik, hogy az Önkormányzat vállaljon kezességet a mintegy 19 millió Ft-os hitel felvételéhez.
Kérem a Képviselő-testület szíves döntését az ügyben.
A/2011. (IV. 14.) ÖKT határozati javaslat

Sülysáp Nagyközség Önkormányzatának Képviselő-testülete
1./ támogatja a Sülysáp Amatőrcsillagász Egyesület „Túra a Naprendszerben” című projektjét, ezért úgy határoz, hogy az Önkormányzat nevében kezességet vállal az annak megvalósításához szükséges mintegy 19 millió Ft összegű hitel felvételéhez,

2./ felkéri és felhatalmazza a polgármestert a szükséges intézkedések megtételére.  

Határidő: azonnal

Felelős: polgármester

B/2011. (IV. 14.) ÖKT határozati javaslat

Sülysáp Nagyközség Önkormányzatának Képviselő-testülete üdvözli és támogatja a Sülysáp Amatőrcsillagász Egyesület „Túra a Naprendszerben” című projektjét, azonban az Önkormányzat költségvetési biztonságáért viselt felelőssége tudatában úgy határoz, hogy nem vállal kezességet az annak megvalósításához szükséges mintegy 19 millió Ft összegű hitel felvételéhez.  

Határidő: azonnal

Felelős: polgármester

Sülysáp, 2011. március 30.

Horinka László s.k. 


polgármester

Láttam! 

Sülysáp, 2011. március 30. 
Tóth Krisztina s.k.
 

jegyző

